钦定古今图书集成/明伦汇编/氏族典/第475卷 > 《凌迪知万姓统谱》 > 代渊
## 钦定古今图书集成/明伦汇编/氏族典/第475卷 > 《凌迪知万姓统谱》 > 代渊

按《宋史代渊传》：“渊字蕴之，本代州人。唐末避地导江，
家世为吏，有阴德。渊性简洁，事亲以孝闻。举进士甲
科，得清水主簿。叹曰：‘禄不及亲，何所为耶！还家教授，
坐席常满。安抚使举凤州团练推官，不就。知益州杨
日严又荐之，遂以太子中允致仕，谢绝诸生，著《周易
旨要》《老佛杂说》数十篇。田况上其书，自太常丞改祠’”
部员外郎。晚年日菜食，巾褐山水间，自号虚一子。嘉
祐二年九月有疾，召术士择日，云：“丙申吉。”颔之，是日
沐浴而绝。